Anexă la Dispoziţia Preşedintelui Consiliului Judeţean Maramureş nr. 366 din 16 iulie  2020

1. Proiect de hotărâre privind rectificarea bugetului Judeţului Maramureş, pe anul 2020;
2. Proiect de hotărâre privind repartizarea sumelor din fondul la dispoziţia consiliului judeţean pentru susţinerea programelor de dezvoltare locală, pentru susţinerea programelor de infrastructură care necesită cofinanţare locală, precum şi pentru cheltuielile de funcţionare;
3. Proiect de hotărâre privind alocarea unei sume din bugetul judeţului pentru finanţarea programelor structurii sportive de performanţă de prim eşalon Asociaţia Clubul Sportiv de Fotbal Feminin Baia Mare – echipa de fotbal feminin;
4. Proiect de hotărâre privind participarea Judeţului Maramureş, la realizarea proiectului „Primul ghiozdan”, pentru anul şcolar 2020 – 2021;
5. Proiect de hotărâre privind participarea Judeţului Maramureş la realizarea în comun cu Inspectoratul Şcolar Maramureş a proiectului cultural-educativ judeţean „Din istoria Maramureşului”;
6. Proiect de hotărâre privind participarea Judeţului Maramureş la realizarea în comun cu Comuna Rozavlea a evenimentului cultural „Întoarcerea cărţilor în satul Românesc”;
7. Proiect de hotărâre privind participarea Judeţului Maramureş la realizarea în comun cu Asociaţia de Turism, Consultanţă şi Implementarea Proiectelor Europene, a proiectului cultural „Centenarul Recunoaşterii Internaţionale a Marii Uniri”;
8. Proiect de hotărâre pentru aprobarea contribuţiei Consiliului Judeţean Maramureş, la diferite acţiuni finanţate din rezerva bugetară;
9. Proiect de hotărâre privind rectificarea bugetului de venituri şi cheltuieli la S.C. „Drumuri - Poduri Maramureş” S.A., pe anul 2020;
10. Proiect de hotărâre privind rectificarea Planului de întreţinere şi reparaţii curente şi periodice pe reţeaua de drumuri judeţene, în anul 2020;
11. Proiect de hotărâre privind modificarea Programului de transport 2013 – 2021, prin suplimentarea numărului de curse;
12. Proiect de hotărâre privind însuşirea documentaţiei cadastrale a unui tronson din DJ 183 – Str. Barajului, Baia Mare aparţinând domeniului public al Judeţului Maramureş; 
13. Proiect de hotărâre privind solicitarea trecerii unor bunuri înscrise în C.F. nr. 50351 – Călineşti, din domeniul public al Comunei Călineşti în domeniul public al Judeţului Maramureş;
14. Proiect de hotărâre privind neexercitarea de către Judeţul Maramureş a dreptului de preempţiune asupra unor spaţii din imobilul Monument istoric cunoscut sub numele de „Casa” situat în Baia Mare, Piaţa Libertăţii, nr. 10;
15. Proiect de hotărâre privind  trecerea din domeniul public în domeniul privat al Judeţului Maramureş a unor bunuri aflate în administrarea Direcţiei Generale de Asistenţă Socială şi Protecţia Copilului Maramureş;
16. Proiect de hotărâre privind numirea unui administrator provizoriu în cadrul Consiliului de Administraţie la Regia Autonomă „Aeroportul Internaţional Maramureş”.
